Aino Minako

Misaka Nanami (nagymama)

Aino Minako a Boku no Hero Academia világának játékos karaktere.

## Kinézet

Minako korához képest alacsony, de atletikus testalkatú lány. Teste formás, idomai se nem túl nagyon, se nem túl kicsik, hanem tökéletesen illenek az alkatához. Rózsaszín haja általában két nagyon lazán összefogott copf formájában lóg a vállán, elől egy-egy tincset kihagyva. Frufruja úgy fest, mintha kissé szana-szét állna, ám pontosan úgy van beállítva, hogy az neki egyéni és figyelemfelkeltő külsőt kölcsönözzön. Általában természetes sminket visel, nincs szükség nagyon arra, hogy kihangsúlyozza gyönyörű piros szemeit. Egyedül inkább a szájára ken egy nagyon halvány rúzst, azt is azért, hogy kihangsúlyozza formás ajkait. Fellépésekkor már a szemeit is erősebben kihangsúlyozza.

Minako iskolai napokon egyenruháját hordja. Ha nem iskolában van szereti a feltűnőbb darabokat. Fellépéseik során pedig igencsak merész, kirívó darabokat hord, de ez mind az imidzsének része. Hősruhája is a merészebbek közül való, de minden szükséges helyen kellően takar.

## Személyiség

Határozottan attraktív, fegyelemfelkeltő személy, aki szeret is a figyelem középpontjában állni. Hangos természet, aki mindenről megmondja a véleményét és nem szeret osztozni a reflektorfényben. Szeret barátkozni, de nagyon kicsapongó és hamar elterelődik a figyelme, ezért ritkán alakít ki szoros barátságokat, viszont szeret minden lehetséges csoportban benne lenni, illetve lehetőleg mindenhol a középpontban lenni. Mindig mosolyog, és így vészeli át az akadályokat is.

## Képesség

Képes a testéhez tartozó hanghatások különböző típusú fényekre történő átalakítására. Ez a képesség nagy frekvenciatartományban működik, beleértve a hallható spektrumot (35–16 500 ciklus másodpercenként), és a magasabb hang tartományokat is, függetlenül a hang komplexitásától, disszonanciájától vagy véletlenszerűségétől. Például, egy autóbaleset és egy azonos időtartamú szimfonikus koncert egyaránt használható bejövő akusztikus rezgéseket eredményez. Aino azonban inkább a zene hangját részesíti előnyben, különösen a ritmikusan fenntartott hangzást. Nem csak mert ez kellemesebb, hanem a szerkesztett zene állandóbb hangforrást biztosít az átalakításhoz.

Irányítatlanul Aino fénysugara minden irányban sugároz a testétől, rendszeres fehér fénnyel villogva. Tudatos ellenőrzése révén az általa előállított fénynek képes irányítani annak irányát, frekvenciáját (színét), amplitúdóját (intenzitását) és időtartamát

Számos effektust képes előidézni azzal a fénnyel, amelyet a hanghatásokból átalakít. Nagyon egyszerű mintákat hozhat létre a fénysugarakból, például köröket, négyzeteket, háromszögeket és csillagokat.

Fény immunitás: A teste, különösen a szeme, megóvja magát a fényes fények káros hatásaitól.

Hangimmunitás: A hangátviteli képessége megóvja a hangos zajok okozta halláskárosodástól is.

Emberfeletti hallás: nagyon fejlett füle van, lehetővé téve olyan hangok észlelését, amelyeket mások nem tudnak regisztrálni.

Gyengesége: Az erő használat egy élő koncerttel vetekszik energia szükségletben, ami tovább növekszik, ha a saját hangját használja, ezért rövid ideig tudja fent tartani. (Énekkel: 3-5 perc, zenére 10-15 perc, persze ez a fény „szilárdságától” is függ.)

## Történet

### Gyerekkor

Minako nagyon kicsi volt, mikor egy tengeri balesetben elvesztette a szüleit. Édesanyja a világ legjobb énekese volt, és emellett hős is. Szinte mindenhol ismerték a hangját a világon. Minako azonban nem találkozhatott vele.  A nagymamája nevelte fel, akivel mindig is nagyon jól kijött. Az asszony nem volt hős soha, a képességét (az anyagok színének megváltoztatását) annak idején divat majd jelmeztervezőként kamatoztatta. A lány legtöbb ruháját is ő varrta. Hatalmasabb gardróbja van, mint bárkinek, akit ismer.

Az óvodában és az első osztályban Minako volt a szürke lány. Félt bárkihez is odamenni, vagy hallatni a hangját. Aztán Nagi, az egyik osztálytársnője felkarolta. Rögtön megtalálták a közös hangot és legjobb barátnőkké váltak. Másodikra jelentkezett a képessége. Persze Nagi volt az első, akinek megmutatta. Egy zenedoboz hangjára hozta létre az első gyengécske fényeket. Ezután valahogy minden kezdett megváltozni. Minako bátrabb lett, és nyitottabb. Nagi volt mindig is a legjobb barátnője, de már igyekezett népszerű lenni. Mindig mindenhol megpróbált jelen lenni, illetve énekelni kezdett. A dalai nem voltak rosszak, de a zene nem volt jó. Nagi eldúdolta az egyik dalát. Ahogy ő csinálta sokkal jobb volt. Elkezdtek közösen zenélni. Persze az első dalaik nagyon egyszerűek voltak, de Minako már akkor tudta, hogy ketten bármit el tudnak majd érni. Ahogy igazán elkezdett ezzel foglalkozni nagymamája külön tanárokat fogadott, hogy segítsenek, akár zenélni akár ahhoz, hogy ne maradjon le túlságosan a tanulmányaiban. Szerencsére alapból jó képességű diák, így a tanulmányaival nem volt sok gondja.

Évekig gyakoroltak barátnőjével, nagymamája rengeteg ruhát készített nekik. Végül aztán a végzős évükben valaki végre felfigyelt rájuk. A valódi munka még csak ezután kezdődhetett. Az első dalt ketten írták, és a nyáron mutatkoztak be vele. A címe Hero.

Barátnőjével mindketten folytatni akarták a zenei karrierjüket, azonban mindketten beadták a jelentkezésüket a U.A.-ba. Naginak is megvolt a maga indoka, Minako pedig a saját és édesanyja álmait akarta követni.

### Felvételi és kezdetek

Minako már több napja felkészült, amennyire csak tudott, de a felvételi reggelén mégis azzal szembesült, hogy a ruha, amit kiválasztott mégsem felel meg az aznapi kedvének. Szerencsére Nagi, mint a felmentő sereg átjött és kisegítette a bajból. Az iskolában amíg tehették, együtt maradtak. Együtt hallgatták meg az instrukciókat, miszerint tanárok ellen lesznek hármas csoportokban. Sajnos nem kerültek egy trióba. Miután elváltak egymástól az egyik társa, Nakamura Kami rögtön kérdezni kezdte. Másik társuk Dazai Osamu a falat támasztotta. A fiú magabiztosságának örült, de kicsit furcsán nézett rá, hisz hasonlít a neve a híres íróra, illetve idősebbnek tűnt. Minakot bosszantotta, hogy egyikük sem hallott még róla, de félre tudta tenni ezt a gondolatot a felvételi kedvéért. Pár szóban próbáltak tervet kovácsolni. Dazai megkérte Kamit, hogy juttassa közel őt az igazi senseihez, Minakonak pedig biztosított egy út nyitási lehetőséget. A lány élt vele, és sikerrel is járt. Ahogy a fénysugár hatására megnyílt az út, Kami és Dazai előre lendültek. A támadás kis sikerrel zárult, de nem adták fel, Minako is közelebb futott, hogy legalább elterelje Ectoplasm figyelmét. Összességében sikerrel jártak, azonban a tanárúr arca Minako keblei között végezték. Mindketten teljesen zavarba jöttek. Kaminak hála mindannyiuknak lett kendőjük. A lány vállalta, hogy elkíséri Dazait a gyengélkedőre, így Minako mehetett megkeresni Nagit. Barátnőjét nem egyedül találta, hanem a két csapattársával, meg idő közben még a melák barátja is csatlakozott hozzájuk. Masako Asamit sikerült meggyőzni, hogy velük tartson a cukrászdába ünnepelni, de a két fiúnak Hinakawa Shonak és Shindou Aratának ment a vonata. A három lány nélkülük is jól érezte magát. Ahogy kiderült Asamiról, hogy dobol, bevették a bandába. Az elkövetkező két hétben sok időt töltöttek együtt. Összebarátkoztak.

Megjött az üzenet, hogy felvették őket. A beköltözés zökkenőmentes volt. Minako rengeteg cuccot vitt magával, de magához képest még így is keveset.

Vasárnap este egy ismerkedős estre került sor. Minako nagyon lelkes volt és szíve szerint koncertet is tartott volna, de végül erről lebeszélték. Mivel a ruha válogatással elment az idő, utolsókként érkeztek meg. Egy apró malőr után Teuro javaslatára körbeálltak, hogy bemutatkozhassanak. Ahogy azzal végeztek, játszani kezdtek. Minako csendben figyelt, amivel aggodalmat váltott ki barátnőjéből. Az utolsó kérdéskörnél Nagi reakciója, ablakos mutatványa nem lepte meg. Viszont mikor kiment bokával jött vissza azért jól lecseszte, hogy ne csináljon többet ilyen butaságot. Mikor elmentek tusolni újra Nagi fejezte ki aggodalmát a szokatlan csendessége miatt, de Minako megnyugtatta, hogy rendben van. Néhány órát még beszélgettek, majd aludni tértek.

## Érdekességek

* A neve Aino Minako azt jelenti a szerelem mezeje
* Szeret: édeségek, középpontban lenni, szép ruhák, vásárlás, jeges tea, hangos zene, moziba menni, strandra menni, énekelni, a bandával dolgozni.
* Nem szeret: agresszív emberek, sötét szűk helyek, túl sok lecke, zöld ételek.
* AsaNegai zenekar frontembere és énekese. Régóta zenélgetnek együtt Nagival, ám mint zenekarra csak utolsó alsóközépiskolás évükben figyeltek fel rájuk.
* Az AsaNegai dobosával, Asamival a U.A. felvételijén ismerkedtek meg.